ai4bharat/Pralekha huggingface dataset:
सड़क परिवहन एवं राजमार्ग मंत्रालय
टायर रोलिंग रेजिस्टेंस, वेट ग्रिप और रोलिंग साउंड के लिए अधिसूचना जारी
सड़क परिवहन और राजमार्ग मंत्रालय ने केंद्रीय मोटर वाहन नियमावली 1989 के नियम 95 में संशोधन करते हुए 28 जून, 2022 को एक अधिसूचना जारी की है। यह मोटर वाहन उद्योग मानक 142:2019 के तहत सी1 , सी2  और सी3  के लिए आने वाले टायरों के लिए रोलिंग रेजिस्टेंस, वेट ग्रिप और रोलिंग साउंड उत्सर्जन की आवश्यकताओं को अनिवार्य करता है। उक्त टायर वेट ग्रिप आवश्यकताओं और रोलिंग रेजिस्टेंस और रोलिंग साउंड उत्सर्जन की स्टेज 2 सीमाओं को पूरा करेंगे, जैसा कि इस एआईएस में निर्दिष्ट है। इस विनियमन के साथ, भारत को यूएनईसीई  के नियमों के साथ जोड़ा जाएगा।
टायरों के रोलिंग रेजिस्टेंस का ईंधन दक्षता पर प्रभाव पड़ता है, वहीं वेट ग्रिप के कारण गीले टायरों की ब्रेकिंग प्रणाली के प्रभावित होने से वाहनों की सुरक्षा को बढ़ावा देता है। रोलिंग साउंड उत्सर्जन गति की अवस्था में टायर और सड़क की सतह के बीच संपर्क से निकलने वाली ध्वनि से संबंधित है।
राजपत्र अधिसूचना के लिए यहां क्लिक करें
आवास एवं शहरी कार्य मंत्रालय
कोविड-19 महामारी के दौरान कर्मचारियों की सुरक्षा के लिए उत्तरी डीएमसी ने उठाए व्यापक कदम
कर्मचारियों को पीपीई किट उपलब्ध कराने के लिए प्रत्येक कंटेनमेंट क्षेत्र के बाहर बनाए गए हैं डॉकिंग स्टेशन
 ने अपने कर्मचारियों की पूर्ण सुरक्षा सुनिश्चित करने व्यापक कदम उठाए हैं। ये कदम पूरे शहर में बनाए गए कंटेनमेंट क्षेत्रों में सेवाएं देने के मद्देनजर उठाए गए हैं।
उत्तरी डीएमसी ने हर कंटेनमेंट क्षेत्र के बाहर डॉकिंग स्टेशन की स्थापना की गई है। स्वच्छता, इंजीनियरिंग, सार्वजनिक स्वास्थ्य या किसी भी विभाग हर कर्मचारी को इन डॉकिंग स्टेशनों से अपनी ड्यूटी शुरू करनी होती है। वे यहां रिपोर्ट करते हैं और उन्हें जरूरी पीपीई किट उपलब्ध कराई जाती हैं।
सुनिश्चित किया गया है कि प्रत्येक कर्मचारी पूरी सुरक्षा के साथ कंटेनमेंट क्षेत्रों में प्रवेश करे। अपना कार्य पूरा करने के बाद उन्हें फिर से डॉकिंग स्टेशन पर आना होता है, जहां सुरक्षात्मक गियर को सावधानी से निपटान किया जाता है और घर लौटने से पहले कर्मचारियों को पूर्ण रूप से स्वच्छ  किया जाता है, जिससे उनके माध्यम से संक्रमण घर तक न पहुंच जाए।
कर्मचारियों को ड्यूटी पूरी होने के बाद अलग केन्द्र पर खाना उपलब्ध कराया जाता है, क्योंकि कंटेनमेंट क्षेत्र के भीतर खाने की अनुमति नहीं है। इन केन्द्रों पर सामाजिक सुरक्षा के सभी नियमों का ठीक से पालन किया जाता है। इन कर्मचारियों को सुरक्षात्मक गियर पहनने और पूरी सुरक्षा के साथ निपटान के बारे में उचित प्रशिक्षण भी उपलब्ध कराया जाता है।
पर्यावरण, वन एवं जलवायु परिवर्तन मंत्रालय
वायु प्रदूषण को कम करने के लिए सरकार हर मोर्चे पर काम कर रही है: श्री प्रकाश जावडेकर
वायु प्रदूषण के उन्मूलन की दिशा में सभी संभावित प्रौद्योगिकीय उपायों का स्वागत और उनको प्रोत्साहन
पर्यावरण, वन एवं जलवायु परिवर्तन मंत्री श्री प्रकाश जावडेकर ने कहा कि केंद्र सरकार वायु प्रदूषण को कम करने के लिए हर मोर्चे पर लगातार काम कर रही है।
देश के उत्तरी भागों, विशेषकर राष्ट्रीय राजधानी दिल्ली, में प्रदूषण के स्तर पर चिंता व्यक्त करते हुए, केन्द्रीय मंत्री ने कहा कि सरकार स्रोत के स्तर, चाहे वह उद्योग हो या थर्मल पावर स्टेशन, वाहन प्रदूषण, भवन निर्माण और विध्वंस अपशिष्ट या डंठल जलाना, जो प्रदूषण पैदा करने के प्रमुख स्रोत हैं, पर कार्रवाई करके वायु प्रदूषण को खत्म करने की दिशा में काम कर रही है। उन्होंने कहा कि सरकार वायु प्रदूषण की समस्या को समाप्त करने के लिए कड़ी मेहनत करना जारी रखेगी और इस संबंध में सभी संभावित प्रौद्योगिकीय उपायों को प्रोत्साहित करेगी।
https://fb.watch/1ARDHTaoxj/
पुणे में प्राज टेक्नोलॉजीज द्वारा विकसित बायोमास से संपीडित बायोगैस का उत्पादन करने वाले देश के पहले प्रदर्शन संयंत्र के आभासी उद्घाटन के अवसर पर बोलते हुए, श्री जावडेकर ने कहा कि फसलों के डंठल जलाना चिंता का एक और विषय है। उन्होंने उम्मीद जतायी कि इस किस्म की तकनीक ऐसी समस्या को खत्म करने में मदद करेगी।
श्री जावडेकर ने बताया कि केंद्र सरकार के पूसा संस्थान ने विघटित करने की एक ऐसी तकनीक का प्रदर्शन किया है, जो मलबे को खाद में परिवर्तित करती है और इसे दिल्ली सहित पांच राज्यों में पायलट आधार पर प्रयोग किया जा रहा है और इसका परीक्षण जारी है। उन्होंने कहा कि यह तकनीक फसल के अवशेषों को खत्म करने में मदद करेगी और सस्ती भी है। उन्होंने आशा व्यक्त की कि भविष्य में हमारे पास डंठल जलाने से उत्पन्न प्रदूषण की समस्या से निपटने के लिए, अंदरुनी और बाहरी, दोनों ही तरीके मौजूद होंगे।
भारत द्वारा ऊर्जा के क्षेत्र में आत्मनिर्भरता के रास्ते पर आगे बढ़ने का उल्लेख करते हुए केन्द्रीय मंत्री ने कहा कि देशभर में प्रदूषण के स्तर को कम करने के लिए सौर ऊर्जा और नवीकरणीय ऊर्जा को बढ़ावा दिया जा रहा है और एक "आत्मनिर्भर भारत" के लक्ष्य को मजबूती देने के उद्देश्य से हमें स्वच्छ ऊर्जा के लिए इसके अक्षय संसाधनों के दोहन की नई तकनीकों को और आगे विकसित करने की जरूरत है।
केन्द्रीय मंत्री ने आगे कहा कि भारत सरकार देश में विद्युत चालित वाहनों के उपयोग को बढ़ावा देने का निरंतर प्रयास कर रही है। उन्होंने कहा कि देशभर के 122 शहरों में वायु गुणवत्ता में सुधार के लिए राष्ट्रीय स्वच्छ वायु कार्यक्रम भी तैयार किया गया है।
रक्षा मंत्रालय
कमांडर  एस परमेश को तटरक्षक बल का अपर महानिदेशक नियुक्त किया गया
कमांडर  एस परमेश को भारतीय तटरक्षक मुख्यालय, नई दिल्ली में तटरक्षक बल के अपर महानिदेशक के रूप में नियुक्त किया गया है । तटरक्षक बल के अतिरिक्त महानिदेशक का कार्यभार संभालने से पहले फ्लैग ऑफिसर तटरक्षक क्षेत्र , तटरक्षक क्षेत्र  और तटरक्षक कमांडर  के शीर्ष पर तैनात रहे । फ्लैग ऑफिसर नेशनल डिफेंस कॉलेज, नई दिल्ली और डिफेंस सर्विसेज स्टाफ कॉलेज, वेलिंगटन के पूर्व छात्र हैं ।
फ्लैग ऑफिसर नेविगेशन और डायरेक्शन में विशेषज्ञ हैं और उनके समुद्री कमांड में आईसीजी के सभी प्रमुख जहाज शामिल हैं जिनमें एडवांस्ड ऑफशोर पेट्रोल वेसल समर और ऑफशोर पेट्रोल वेसल विश्वस्त शामिल हैं । उनके प्रमुख स्टाफ असाइनमेंट में उप महानिदेशक , तटरक्षक मुख्यालय, नई दिल्ली में प्रधान निदेशक , और तटरक्षक क्षेत्रीय मुख्यालय , चेन्नई में चीफ स्टाफ ऑफिसर  शामिल हैं ।
वह विशिष्ट सेवा के लिए राष्ट्रपति तटरक्षक पदक और तटरक्षक पदक के प्राप्तकर्ता हैं और उन्हें 2012 में महानिदेशक तटरक्षक प्रशस्ति और 2009 में एफओसी-इन-सी  प्रशस्ति से भी सम्मानित किया गया है ।
स्वास्थ्य एवं परिवार कल्याण मंत्रालय
भारत में कोविड-19 का कुल टीकाकरण कवरेज 87.66 करोड़ से अधिक हुआ
बीते चौबीस घंटे में 54.13 लाख से अधिक खुराकें लगाई गईं
स्वस्थ होने की वर्तमान दर 97.83 प्रतिशत,मार्च 2020 के बाद से सबसे अधिक
पिछले 24 घंटों में 18,870 नए रोगी सामने आए
भारत में सक्रिय मरीजों की संख्या  कुल मामलों का 0.84% है
पिछले 96 दिनों के लिए साप्ताहिक सक्रिय मामलों की दर  3% से कम
पिछले 24 घंटों में 54,13,332 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 87.66 करोड़  के पार पहुंच गया। इस उपलब्धि को 85,33,076 टीकाकरण सत्रों के जरिये हासिल किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,72,249
|
|
दूसरी खुराक
|
|
88,66,949
|
|
अग्रिम पंक्ति के कर्मी
|
|
पहली खुराक
|
|
1,83,50,759
|
|
दूसरी खुराक
|
|
1,49,20,275
|
|
18-44 वर्ष आयु वर्ग
|
|
पहली खुराक
|
|
35,52,19,972
|
|
दूसरी खुराक
|
|
7,89,51,672
|
|
45-59 वर्ष आयु वर्ग
|
|
पहली खुराक
|
|
15,82,40,987
|
|
दूसरी खुराक
|
|
7,55,11,327
|
|
60 वर्ष से अधिक
|
|
पहली खुराक
|
|
10,06,79,594
|
|
दूसरी खुराक
|
|
5,55,49,706
|
|
कुल
|
|
|
|
87,66,63,490
पिछले 24 घंटों में 28,178 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,29,86,180 हो गई है।
नतीजतन, भारत में स्वस्थ होने की दर 97.83% है।स्वस्थ होने की दर मार्च,2020 के बाद से उच्चतम स्तर पर है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 94 दिनों से लगातार 50,000 से कम दैनिक नए कोविड मामले दर्ज किए जा रहे हैं। देश में लगातार दूसरे दिन दैनिक नए मामले 20 हजार से कम दर्ज हुए।
पिछले 24 घंटे में 18,870 नए मरीज सामने आए हैं।
वर्तमान में 2,82,520 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.84% हैं।
देश भर में जांच क्षमता का विस्तार लगातार जारी है। पिछले 24 घंटों में कुल 15,04,713 जांच की गई हैं। भारत ने अब तक कुल 56.74 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.82 प्रतिशत है जो पिछले 96 दिनों से लगातार 3% से कम बनी हुई है। दैनिक रूप से पुष्टि वाले मामलों की दर 1.25 प्रतिशत है। दैनिक सकारात्मकता दर पिछले 30 दिनों से 3 प्रतिशत से कम और लगातार 113 दिनों से दैनिक 5 प्रतिशत से नीचे बनी हुई है।
एमजी/एएम/एजे
(Visitor Counter : 486
शिक्षा मंत्रालय
केंद्रीय शिक्षा मंत्री रमेश पोखरियाल निशंक ने वर्ष 2021-22 के लिए शिक्षा मंत्रालय की अनुदान मांगों पर चर्चा का उत्तर दिया
केंद्रीय शिक्षा मंत्री श्री रमेश पोखरियाल 'निशंक’ने 16 मार्च, 2021 को लोकसभा में वर्ष 2021-22 के लिए शिक्षा मंत्रालय की अनुदान की मांगों पर हुई चर्चा का उत्तर दिया।
राष्ट्रीय शिक्षा नीति 2020 पर बोलते हुए, केंद्रीय शिक्षा मंत्री ने कहा कि एनईपी एक आत्मनिर्भर भारत के लिए मजबूत नींव का निर्माण करेगी और भारत को विश्वगुरु के रूप में अपनी स्थिति का दावा करने में मदद करेगी। श्री पोखरियाल ने जोर देकर कहा कि एनईपी को व्यापक रूप से विचार विमर्श करने के बाद तैयार किया गया था, जिसमें शिक्षकों, छात्रों, शिक्षाविदों, अभिभावकों और छात्रों सहित सभी हितधारकों के साथ व्यापक विचार-विमर्श किया गया था।
शिक्षा मंत्री ने कहा कि एनईपी राष्ट्रीय, अंतर्राष्ट्रीय, प्रभावशाली, इंटरैक्टिव, नवीन और समावेशी है और यह बराबरी, गुणवत्ता और पहुंच की दृढ़ नींव पर आधारित है। उन्होंने एनईपी 2020 की विशेषताओं के बारे में बताया, जिसमें कक्षा 6 के बाद व्यावसायिक शिक्षा प्रदान करना, रिपोर्ट कार्ड के स्थान पर प्रगति कार्ड, 5 + 3 + 3 + 4 संरचना, आसान प्रवेश / निकास विकल्पों के साथ बहु-विषयक शिक्षा और क्रेडिट का शैक्षणिक बैंक भी शामिल हैं। श्री पोखरियाल ने यह भी कहा कि कई देशों ने एनईपी को दुनिया के सबसे बड़े सुधार के रूप में स्वीकार किया है।
वर्ष 2021-22 के लिए शिक्षा के लिए बजट आवंटन पर बोलते हुए, श्री पोखरियाल ने कहा कि स्कूल शिक्षा और साक्षरता विभाग के लिए, 2021-22 के बजट अनुमान में कुल बजट आवंटन 54873.66 करोड़ रुपये है, जो कि पिछले वर्ष 2020-21 के बजट आवंटन की तुलना में 2,684.59 करोड़ रुपये की वृद्धि है। उच्च शिक्षा विभाग के लिए, 2021-22 के बजट अनुमान में कुल बजट आवंटन 38350.65 करोड़ रुपये है, जो वर्ष 2020-21 के लिए बजट आवंटन की तुलना में 5450.65 करोड़ रुपये की वृद्धि है। अनुसंधान और नवाचार को बढ़ावा देने के लिए सरकार के प्रोत्साहन के बारे में बोलते हुए, शिक्षा मंत्री ने राष्ट्रीय अनुसंधान फाउंडेशन के बारे में उल्लेख किया। उन्होंने यह भी कहा कि अब छात्रों के बीच पैकेज संस्कृति से पेटेंट संस्कृति में बदलाव किया जा रहा है।
कोविड महामारी के चुनौतीपूर्ण समय के दौरान शिक्षा की निरंतरता सुनिश्चित करने के लिए सरकार द्वारा की गई पहल और प्रयासों को ध्यान में रखते हुए, श्री पोखरियाल ने कहा कि शिक्षा को ऑनलाइन और डिजिटल माध्यमों स्वयं, स्वयंप्रभा, ई पाठशाला, दीक्षा के माध्यम से प्रदान किया जाता है। उन्होंने यह भी उल्लेख किया कि छात्रों को 24 घंटे सातों दिन परामर्श सेवाएं प्रदान करने के लिए मनोदर्पण पोर्टल शुरू किया गया था। उन्होंने कहा कि बोर्ड परीक्षा और प्रतियोगी परीक्षा  सफलतापूर्वक आयोजित किए गए थे।
शिक्षा मंत्री ने यह भी बताया कि वर्ष 2019-20 में, 8.19 लाख छात्रों को इंदिरा गांधी राष्ट्रीय मुक्त विश्विद्यालय-इग्नू के माध्यम से शिक्षा प्रदान की गई थी, जबकि वर्ष 2013-14 में यह आंकड़ा 3.98 लाख छात्रों का था। उन्होंने कहा कि वर्ष 2019-20 में उच्च शिक्षा में अनुसंधान विद्यार्थियों की संख्या 2.02 लाख थी, जबकि वर्ष 2013-14 में यह केवल 1.07 लाख थी।
.
प्रधानमंत्री कार्यालय
प्रधानमंत्री ने मराठवाड़ा मुक्ति दिवस पर शुभकामनाएं दीं
प्रधानमंत्री श्री नरेन्द्र मोदी ने मराठवाड़ा मुक्ति दिवस पर शुभकामनाएं दी हैं।
उन्होंने स्वतंत्रता संग्राम में अपने प्राणों की आहुति देने वाले सभी लोगों के अदम्य जुनून और वीरता को भी याद किया है।
एक एक्स पोस्ट में प्रधानमंत्री ने कहा;
"मराठवाडा मुक्तीसंग्राम दिनाच्या शुभेच्छा. मराठवाडा मुक्तिसंग्रामामध्ये आपल्या प्राणांची आहुती देणाऱ्या सर्वांच्या स्वातंत्र्यप्राप्तीच्या अदम्य ध्यासाचे आणि शौर्याचे स्मरण करतो. या भूमीसोबत आणि येथील जनतेसोबत असलेल्या त्यांच्या अविचल बांधिलकीने इतिहासाच्या वाटचालीला दिशा दिली. त्यांचे शौर्य आणि त्याग आपल्याला सातत्याने प्रेरणा देत आहे."
प्रधानमंत्री कार्यालय
प्रधानमंत्री ने सावित्रीबाई फुले की जयंती पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने सावित्रीबाई फुले की जयंती पर उन्हें श्रद्धांजलि अर्पित की है।
प्रधानमंत्री ने कहा, ‘सावित्रीबाई फुले की जन्म जयंती पर उन्हें सादर नमन। उन्होंने सामाजिक एकता, शिक्षा और महिला सशक्तिकरण के लिए अपना जीवन समर्पित कर दिया। सामाजिक चेतना के लिए उनका संघर्ष देशवासियों को सदा प्रेरित करता रहेगा।’
सामाजिक न्याय एवं अधिकारिता मंत्रालय
राष्ट्रीय न्यास 3 मार्च को डॉ. अंबेडकर अंतर्राष्ट्रीय केंद्र, नई दिल्ली में बौद्धिक और विकासात्मक दिव्यांगजनों की प्रतिभा और कौशल को प्रदर्शित करने के लिए राष्ट्रीय स्तर की एकदिवसीय प्रदर्शनी आयोजित करेगा
राष्ट्रीय न्यास 3 मार्च, 2023 को डॉ. अंबेडकर अंतर्राष्ट्रीय केंद्र, नई दिल्ली में राष्ट्रीय स्तर की एकदिवसीय प्रदर्शनी आयोजित करेगा। संसद के एक अधिनियम द्वारा 1999 में ऑटिज्म, सेरेब्रल पाल्सी, मानसिक मंदता और विभिन्न रूप में निशक्तता वाले दिव्यांगजनों के कल्याण के लिए गठित राष्ट्रीय ट्रस्ट एक सांविधिक निकाय है।
राष्ट्रीय न्यास के अध्यक्ष और दिव्यांगजन सशक्तिकरण विभाग के सचिव श्री राजेश अग्रवाल सुबह 10:00 बजे प्रदर्शनी का उद्घाटन करेंगे। प्रदर्शनी के दौरान, बौद्धिक और विकासात्मक दिव्यांगजन एक सांस्कृतिक कार्यक्रम  के रूप में अपनी प्रतिभा और कौशल को प्रदर्शन करेंगे। साथ ही, वे अपने तैयार किए हुए उत्पादों का भी प्रदर्शन करेंगे। राष्ट्रीय न्यास के पंजीकृत संगठनों द्वारा 19 स्टॉल लगाए जाएंगे। सांस्कृतिक कार्यक्रम में बौद्धिक और विकासात्मक दिव्यांगजनों द्वारा योग प्रदर्शन, बिहू नृत्य और देशभक्ति नृत्य शामिल हैं। प्रदर्शनी के दौरान 10 पंजीकृत संगठन अन्य क्रियाकलाप भी प्रदर्शित करेंगे।
मुस्कान पेरेंट्स एसोसिएशन, दिल्ली की अध्यक्ष डॉ. शांति औलक, 'बौद्धिक और विकासात्मक दिव्यांगजन के साथ काम करने के अनुभव को साझा करने' के विषय पर बात करेंगी। इसके अलावा, प्रदर्शनी के दौरान 2 कार्यरत दिव्यांगजन अपने अनुभव साझा करेंगे।
रेल मंत्रालय
लोडिंग के आंकड़ों में सुधार के लिए खदानों से दूर स्थित विद्युत उत्पादक कम्पनियों की सेवाओं में कमी करने वाली मीडिया रिपोर्ट को रेलवे ने खारिज किया
एसईसीआर ने मालडिब्बों की कमी के बावजूद अपनी लोडिंग बढ़ाने के लिए चौतरफा प्रयास किए हैं- रेल मंत्रालय
रेल मंत्रालय ने स्पष्ट किया है कि टाइम्स ऑफ इंडिया में 24 जनवरी 2022 प्रकाशित वो रिपोर्ट निराधार और वास्तविकता से बहुत दूर है जिसमें यह दावा किया गया है कि रेलवे लोडिंग के बेहतर आंकड़ों के लिए खदानों से दूर विद्युत उत्पादक कम्पनियों  की सेवाओं में कमी कर रही है। रेलवे इन बिजली घरों को दिनांक 18 जनवरी 2022 को विद्युत मंत्रालय की उप-समूह बैठक के अनुसार जारी लोडिंग/डिस्पैच योजना का अनुपालन कर रही है, जो इस प्रकार है-
अमरावती: 80 प्रतिशत
नाभा: 40 प्रतिशत- एमटीजे-टीकेडी सेक्शन पर कोहरे और दुर्घटना के कारण। तलवंडी साबो: 60 प्रतिशत- एमटीजे-टीकेडी सेक्शन पर कोहरे और दुर्घटना के कारण। एसईसीआर का समग्र अनुपालन : 65 प्रतिशत
उपरोक्त तीनों बिजली घरों में बीओबीआरएन को संभालने की सुविधा नहीं है। चालू वित्त वर्ष में दक्षिण पूर्व मध्य रेलवे  जोन की औसत बढ़त पिछले साल के 472 किलोमीटर की तुलना में अब तक 553 किलोमीटर है। दिसंबर 2021  के मूल एनटीकेएम दिसंबर 2020 के एनटीकेएम  से 23 प्रतिशत बेहतर हैं, जबकि मिलियन टन के संदर्भ में 18 प्रतिशत की लोडिंग में वृद्धि हुई है।
मांग में भी वृद्धि हुई है जिसके परिणामस्वरूप मालडिब्बों की वैश्विक कमी हो गई है। तथापि, एसईसीआर ने मालडिब्बों की कमी की बाधाओं के बावजूद अपनी लोडिंग को बढ़ाने के लिए चौतरफा प्रयास किए हैं।
इनमें से कुछ प्रयास इस प्रकार हैं:
 अप्रभावी मालडिब्बों की संख्या 1049  से घटाकर 481  की गई।
 रिलीज प्रतिशत  अब 93 प्रतिशत है जो दिसंबर 2021 में 87 प्रतिशत थी।
 माल डिब्बों की कमी में लगातार वृद्धि हुई है जो 298  से बढ़कर 306  हो गई।
 औसत टर्मिनल डिटेंशन 11.34घंटे से कम हो कर 10.09घंटे हुआ।
 जनवरी 2022 में वैगन टर्न राउंड घटकर 2.12 दिन हो गया जो दिसंबर 2021 में यह 2.30 दिनों का था।
जनवरी 2022 में माल डिब्बा निरीक्षण का समय घटाकर 3.30घंटेकर दिया गया जो पिछले साल 4.01घंटेथा।
हम इन बिजली घरों को और बेहतर सेवाएं प्रदान करने के लिए ज्यादा डिस्पैच भेज सकते हैं अगर हमें खाली डिब्बे उपलब्ध हों।
रक्षा मंत्रालय
सेना के नर्सिंग छात्राओं से भविष्य की चुनौतियों का सामना करने के लिए कौशल और सही दृष्टिकोण विकसित करने का आग्रह किया गया
आर्मी हॉस्पिटल  नई दिल्ली में कमांडेंट लेफ्टिनेंट जनरल अशोक जिंदल ने आज नर्सिंग छात्राओं से नर्सिंग पेशे में भविष्य की चुनौतियों का सामना करने के लिए कौशल एवं सही दृष्टिकोण विकसित करने का आग्रह किया। वे आर्मी अस्पताल  में 16 फरवरी 2023 को आयोजित नौवीं बैच के दीप प्रज्वलन समारोह के अवसर पर नर्सिंग कॉलेज की नर्सिंग छात्राओं को संबोधित कर रहे थे। इस कार्यक्रम में 30 नर्सिंग छात्राओं की करियर यात्रा की शुरुआत हुई।
लेफ्टिनेंट जनरल अशोक जिंदल और अपर महानिदेशक सैन्य नर्सिंग सेवा  मेजर जनरल स्मिता देवरानी ने फ्लोरेंस नाइटिंगेल, द लेडी विद द लैंप के सम्मान में पारंपरिक दीप जलाया। एडीजीएमएनएस ने नर्सिंग के महान पेशे के लिए स्वयं को प्रतिबद्ध करने वाले छात्राओं को नर्स की शपथ दिलाई।
दीप प्रज्वलन समारोह प्रत्येक नर्सिंग अधिकारी के पेशेवर जीवन में एक शुभ अवसर होता है। यह आधुनिक नर्सिंग की संस्थापक फ्लोरेंस नाइटिंगेल के सम्मान में आयोजित किया जाता है।
प्रधानमंत्री कार्यालय
प्रधानमंत्री ने प्रणालियों और प्रक्रियाओं के समेकन के माध्यम से 'एक भारत श्रेष्ठ भारत' के बारे में विस्तृत जानकारी दी
‘न्यूनतम सरकार-अधिकतम शासन’ का राष्ट्रव्यापी एकीकृत सेवाओं में विस्तार हो रहा है
प्रधानमंत्री श्री नरेन्द्र मोदी ने आज पहली बिना ड्राइवर के चलने वाली मेट्रो रेल के परिचालन का उद्घाटन करते हुए दिल्ली मेट्रो की एयरपोर्ट एक्सप्रेस लाइन में नेशनल कॉमन मोबिलिटी कार्ड का शुभारंभ भी किया। यह कार्ड पिछले साल अहमदाबाद में शुरू किया गया था। इस अवसर पर प्रधानमंत्री ने अपने ‘न्यूनतम सरकार अधिकतम शासन’ मंत्र के एक महत्वपूर्ण पहलू अर्थात ‘एक भारत, श्रेष्ठ भारत’ के विजन को मजबूत बनाने की प्रणालियों और प्रक्रियाओं के समेकन पर भी ध्यान केंद्रित किया।
प्रधानमंत्री ने कहा कि आधुनिकीकरण के लिए समान मानक और सुविधाएं उपलब्ध कराना बहुत महत्वपूर्ण है। राष्ट्रीय स्तर पर कॉमन मोबिलिटी कार्ड इस दिशा में एक प्रमुख कदम है। यह कार्ड यात्रियों को जब भी वे यात्रा करते हैं, जिस भी सार्वजनिक परिवहन का उपयोग करते हैं, वहां एकीकृत पहुंच प्रदान करेगा।
कॉमन मोबिलिटी कार्ड का उदाहरण देते हुए प्रधानमंत्री ने जीवन को सुगम बनाने में बेहतरी के लिए सभी प्रणालियों और प्रक्रियाओं को समेकित करने की प्रक्रिया पर ध्यान केंद्रित किया। उन्होंने कहा कि इस तरह की प्रणालियों के ऐसे समेकन से देश की शक्ति का अधिक समन्वित और कुशल तरीके से उपयोग किया जा रहा है। उन्होंने कहा कि "वन नेशन, वन मोबिलिटी कार्ड की तरह हमारी सरकार ने पिछले वर्षों में देश की प्रणालियों को एकीकृत करने की दिशा में भी कई काम किए हैं।
वन नेशन, वन फास्टैग ने देश भर में राजमार्गों पर यात्रा को सहज बना दिया है। इससे यात्रियों को जाम और देरी से राहत मिली है। वन नेशन, वन टैक्स अर्थात जीएसटी ने कर प्रणाली की जटिलताओं को समाप्त करके अप्रत्यक्ष कर प्रणाली में एकरूपता ला दी है। वन नेशन, वन पावर ग्रिड, देश के हर हिस्से में पर्याप्त और लगातार विद्युत उपलब्धता सुनिश्चित कर रहा है। विद्युत हानि में भी कमी हुई है।
वन नेशन, वन गैस ग्रिड, सहज गैस कनेक्टिविटी से देश के उन हिस्सों में गैस की उपलब्धता सुनिश्चित की जा रही है, जहां गैस आधारित जीवन और अर्थव्यवस्था सपना हुआ करती थी। वन नेशन, वन हेल्थ इंश्योरेंस स्कीम यानी आयुष्मान भारत के माध्यम से लोग देश में कहीं भी इस योजना का लाभ उठा रहे हैं। वन नेशन, वन राशन कार्ड से एक स्थान से दूसरे स्थान जाने वाले नागरिकों को नया राशन कार्ड बनाने की परेशानी से मुक्ति मिली है। इसी प्रकार, देश नए कृषि सुधारों और ई-नाम जैसी व्यवस्थाओं के कारण वन नेशन, वन कृषि बाजार की दिशा में आगे बढ़ रहा है।
रक्षा मंत्रालय
राष्ट्रपति ने विंग कमांडर अभिषेक पुजारी वैमानिकी इंजीनियर   को मेंशन-इन-डिस्पैचेज से सम्मानित किया
इम्बार्गो : 15 अगस्त को दोपहर एक बजे से पहले प्रकाशित/प्रसारित/ या सोशल मीडिया पर इस्तेमाल न करें
एयरोनॉटिकल इंजीनियर  विंग कमांडर अभिषेक पुजारी  एक इंजीनियरिंग अधिकारी के रूप में 20 अगस्त 2018 से सी -17 ट्रांसपोर्ट स्क्वाड्रन के पद पर तैनात हैं।
ऑपरेशन देवी शक्ति के हिस्से के रूप में, 16 अगस्त 21 को, अधिकारी को सी-17 विमान के रखरखाव दल का प्रमुख बनाया गया था, जिसे तालिबान के तत्कालीन अधिग्रहण की स्थिति में काबुल से भारतीय दूतावास के कर्मचारियों और प्रवासी भारतीयों को सुरक्षित निकालने का काम सौंपा गया था। अधिकारी पिछली बार कंधार और मजार-ए-शरीफ से लोगों को सुरक्षित निकालने का एक हिस्सा रह चुके हैं और उन्होंने काबुल से पहले निकासी मिशन की सावधानीपूर्वक योजना के लिए इस मूल्यवान अनुभव का प्रभावी ढंग से उपयोग किया है।
प्रतिकूल वातावरण के कारण जिसमें विमान को चलाना था, मिशन अत्यधिक महत्वपूर्ण थे और निर्धारित समय सीमा के साथ अनिवार्य थे। अधिकारी ने बुलेट हिट/एफओडी  के कारण संरचना को होने वाले नुकसान की स्थिति में अपने साथ कलपुर्जे रख लिए जो अस्थायी मरम्मत के लिए महत्वपूर्ण हो सकते थे। अधिकारी ने मुस्तैदी से समय पर विमान की तैयारी सुनिश्चित की जिसके परिणामस्वरूप समय पर घरेलू अड्डे से उड़ान भरी जा सके। काबुल में उतरने के बाद, अधिकारी ने प्रतिकूल वातावरण में तेजी से टर्नअराउंड सर्विसिंग शुरू की ताकि यह सुनिश्चित किया जा सके कि विमान जल्द से जल्द प्रस्थान के लिए तैयार है। उन्होंने कुशलतापूर्वक अपनी टीम को शीघ्रता से लक्ष्य प्राप्त करने के लिए तैयार किया। मौजूदा प्रतिकूल जमीनी स्थिति के बावजूद, अधिकारी ने अपनी सुरक्षा की चिंता किए बिना, विमान के बाहर से संचालित होने वाली सभी रखरखाव गतिविधियों को अंजाम दिया। इसके लिए उन्होंने रखरखाव दल का एक विस्तृत विवरण दिया जिसमें दोनों विमानों की रक्षा और सुरक्षा से संबंधित पहलू और विभिन्न सर्विसिंग कार्यों में शामिल कर्मी शामिल थे। प्रतिकूल वातावरण में, उनकी देखरेख में विमान को कम से कम समय में, दूतावास के कर्मियों और आईटीबीपी कर्मियों सहित कर्मचारियों के विमान में चढ़ने और बैठने के लिए तैयार किया गया था।
अपनी असाधारण कर्तव्यपरायणता के लिए विंग कमांडर अभिषेक पुजारी को मेंशन-इन-डिस्पैच से सम्मानित किया जाता है।
प्रधानमंत्री कार्यालय
प्रधानमंत्री ने तुर्की में भूकंप से हुई जनहानि पर शोक व्यक्त किया
प्रधानमंत्री श्री नरेन्द्र मोदी ने तुर्की में भूकंप के कारण हुई जनहानि और सम्पत्ति को होने वाले नुकसान पर गहरा दुख व्यक्त किया है।
तुर्की के राष्ट्रपति के ट्वीट के प्रत्युत्तर में प्रधनमंत्री ने कहा हैः
“तुर्की में भूकंप के कारण हुई जनहानि और सम्पत्ति को होने वाले नुकसान से व्यथित हूं। शोक-संतप्त परिवारों के साथ संवेदनायें। घायलों के जल्द स्वास्थ्य-लाभ की कामना करता हूं। तुर्की के लोगों के साथ भारत एकजुटता से खड़ा है और इस त्रासदी का सामना करने के लिये हर संभव सहायता पहुंचाने के लिये तत्पर है।”
राष्ट्रपति सचिवालय
राष्ट्रपति ने संगीत नाटक अकादमी पुरस्कार 2017 प्रदान किए
राष्ट्रपति श्री रामनाथ कोविंद ने आज  राष्ट्रपति भवन में आयोजित समारोह में वर्ष 2017 के लिए संगीत नाटक अकादमी पुरस्कार प्रदान किए।
पुरस्कार पाने वालों की सूची के लिए यहां क्लिक करें
नागरिक उड्डयन मंत्रालय
नागर विमानन मंत्रालय ने ग्वालियर के किले में अंतर्राष्ट्रीय योग दिवस 2022 मनाया
श्री ज्योतिरादित्य एम. सिंधिया ने इस ऐतिहासिक स्थल पर आयोजित समारोह का नेतृत्व किया
नागर विमानन मंत्रालय ने ग्वालियर के किले में 2,000 से अधिक लोगों का योगाभ्यास आयोजित कर 21 जून 2022 को अंतर्राष्ट्रीय योग दिवस मनाया। इस समारोह का उद्घाटन और नेतृत्व नागर विमानन मंत्री श्री ज्योतिरादित्य एम. सिंधिया ने किया।
इस समारोह में श्री सिंधिया के अतिरिक्त ग्वालियर के सांसद श्री विवेक नारायण शेजवालकर, मध्य प्रदेश के विद्युत मंत्री श्री प्रधुमन सिंह तोमर, नागर विमानन सचिव श्री राजीव बंसल, नागर विमानन मंत्रालय में संयुक्त सचिव श्रीमती उषा पाधी, नागर विमानन मंत्रालय की संयुक्त सचिव श्रीमती रुबीना अली, संयुक्त सचिव श्री एस.के. मिश्रा, संयुक्त सचिव और वित्तीय सलाहकार श्री विमलेंद्र पटवर्धन, संयुक्त सचिव श्री अम्बर दुबे तथा नागर विमानन मंत्रालय, राज्य सरकार तथा स्थानीय प्रशासन के प्रतिनिधियों ने भाग लिया।
नागर विमानन मंत्री द्वारा दीप प्रज्ज्वलित करके समारोह का प्रारंभ किया गया। इसके बाद योगाभ्यास स्थल पर मध्य प्रदेश के मुख्यमंत्री श्री शिवराज सिंह चौहान तथा प्रधानमंत्री श्री नरेन्द्र मोदी के वर्चुअल सम्बोधन का प्रसारण किया गया।
योग के महत्व पर बल देते हुए श्री ज्योतिरादित्य एम. सिंधिया ने कहा कि 21 जून भारत के लिए ऐतिहासिक दिन है क्योंकि इस वर्ष योग उत्सव 75 ऐतिहासिक स्थानों पर मनाजा जा रहा है। उन्होंने कहा कि भारत और विदेशों में रहने वाले प्रत्येक भारतीय के लिए यह महत्वपूर्ण दिन है। योग शरीर व आत्मा दोनों के लिए कार्य करता है और यह ईश्वर तथा मानव के बीच कड़ी के रूप में काम करता है। योग तनाव से मुक्ति पाने तथा मानव शरीर को रोग मुक्त करने में सहायक है और समाज में शांति प्राप्ति में भी सहायता करता है। उन्होंने कहा कि पूरा विश्व आज योगाभ्यास करेगा जो भारत की आध्यात्मिक शक्ति को रेखांकित करेगा।
प्रधानमंत्री श्री नरेन्द्र मोदी की पहल पर संयुक्त राष्ट्र महासभा ने 21 जून को अंतरराष्ट्रीय योग दिवस घोषित करने का ऐतिहासिक निर्णय 2014 में लिया। योग की यह विश्वव्यापी स्वीकृति हमारे देश के लिए गौरव की बात है, क्योंकि योग हमारे देश की सांस्कृतिक और आध्यात्मिक विरासत का अभिन्न भाग है।
इस वर्ष का योग दिवस आजादी का अमृत महोत्सव वर्ष में मनाया जा रहा है जिसके लिए आयुष मंत्रालय ने भारत के 75 ऐतिहासिक स्थानों पर अंतर्राष्ट्रीय योग दिवस मनाने की योजना बनाई है। इससे वैश्विक स्तर पर भारत की ब्रांडिंग में मदद मिलेगी।
इस वर्ष के अंतरराष्ट्रीय योग दिवस का विषय था “मानवता के लिए योग”। क्योंकि इसमें दिखाया गया था कि किस तरह कोविड-19 महामारी के शीर्ष स्तर पर पहुंचने के समय के दौरान योग ने पीड़ा कम करने में मानवता की सेवा की और कोविड के बाद उभरे भू-राजनीतिक परिदृश्य में भी करुणा, दया के माध्यम से लोगों को एक साथ लाने और पूरे विश्व के लोगों में एकता की भावना बढ़ाने तथा लचीलेपन की भावना को प्रोत्साहित कर रहा है।
समारोह में कॉमन योग प्रोटोकॉल, विशेषज्ञों द्वारा योग पर व्याख्यान तथा रानी लक्ष्मीबाई राष्ट्रीय शारीरिक शिक्षा संस्थान की योग विशेषज्ञों द्वारा योगाभ्यास प्रदर्शन किया गया।